CELEX: 32012R1114
Language: da
Date: 2012-11-26 00:00:00
Title: Kommissionens gennemførelsesforordning (EU) nr. 1114/2012 af 26. november 2012 om tarifering af varer i den kombinerede nomenklatur

29.11.2012   
            
            
               DA
            
            
               Den Europæiske Unions Tidende
            
            
               L 329/12
            
         KOMMISSIONENS GENNEMFØRELSESFORORDNING (EU) Nr. 1114/2012
   af 26. november 2012
   om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2 ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med EU-retten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2) i et tidsrum på tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne 1 i skemaet i bilaget, tariferes i den kombinerede nomenklatur i den i kolonne 2 i skemaet nævnte KN-kode.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med EU-retten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 26. november 2012.
      
         
            På Kommissionens vegne For formanden
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EFT L 302 af 19.10.1992, s. 1.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  Et bæltekøretøj til transport af varer (»minitrack«), der har en stempelforbrændingsmotor med kompressionstænding, en slagvolumen på 479 cm3 og en totalvægt på 2 085 kg, og som måler ca. 265× 95× 202 cm.
                  Køretøjet består af et chassis med et lad, hvor tre sider kan åbnes, og et åbent førerhus med et sæde til føreren.
                  Køretøjets egenvægt er 840 kg, den maksimale lasteevne er 1 200 kg. Køretøjets maksimale hastighed er ca. 6 km/t.
                  Køretøjet, der er beregnet til transport og aflæsning af udgravede eller andre typer materialer over korte distancer på ujævnt terræn, er ikke beregnet til landevejskørsel.
                  
                      (1) Se billede.
               
               
                  8704 10 10
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur og teksten til KN-kode 8704, 8704 10 og 8704 10 10.
                  Køretøjet, som ikke er til landevejskørsel, er beregnet til brug på ujævnt terræn til transport og aflæsning af udgravede eller andre typer materialer. Letvægtskøretøjer af den type, der bruges på byggepladser, tariferes som dumpere (se også de forklarende bemærkninger til pos. 8704 og de forklarende bemærkninger til KN-kode 8704 10 10 og 8704 10 90).
                  Den omstændighed, at køretøjet har et tippelad og bælter i stedet for hjul, udelukker ikke tarifering som en dumper (se også Den Europæiske Unions Domstols dom i sag C-396/02).
                  Køretøjet tariferes derfor under KN-kode 8704 10 10 som en dumper, der ikke er til landevejskørsel.
               
            
         
      
         (1)  Billedet tjener kun til information.